b'\n_START_ARTICLE_\nMurrayfield Stadium\n_START_SECTION_\nHistorie\n_START_PARAGRAPH_\nFra 1897 hadde Scottish Football Union (det skotske rugby union-forbundet) eid en bane i Inverleith. Den banen ble etter hvert b\xc3\xa5de for liten og for d\xc3\xa5rlig, og forbundet s\xc3\xa5 seg om etter et nytt omr\xc3\xa5de \xc3\xa5 bygge bane p\xc3\xa5. I 1922 kj\xc3\xb8pte forbundet et omr\xc3\xa5de i Murrayfield, og den nye banen ble innviet med landskamp mot England 21. mars 1925. Imens hadde forbundet skiftet navn til Scottish Rugby Union. 70 000 tilskuere s\xc3\xa5 \xc3\xa5pningskampen._NEWLINE_Under 2. verdenskrig brukte den britiske h\xc3\xa6ren banen som forsyningsdepot. Rugbyforbundet spilte sine kamper midlertidig p\xc3\xa5 Inverleith fram til Murrayfield ble tilbakef\xc3\xb8rt til forbundet i 1944._NEWLINE_Etter krigen ble stadionet reparert og opprustet. Banen fikk undervarme i 1959. Undervarmeanlegget ble skiftet ut i 1991. I 1964 flyttet rugbyforbundet sin administrasjon til Murrayfield Stadium, etter at den tidligere hadde holdt til i Coates Crescent i Edinburgh. Dette medf\xc3\xb8rte utbygging av kontorfasilitetene p\xc3\xa5 stadionet._NEWLINE_I 1975 s\xc3\xa5 104 000 tilskuere landskampen mellom Skottland og Wales p\xc3\xa5 Murrayfield. Det var da verdensrekord for en rugby union-kamp. Publikumstilstr\xc3\xb8mningen til kampen var s\xc3\xa5 stor at mange ikke slapp inn, selv om de hadde gyldige billetter. Etter denne kampen ble det bestemt at publikumstallet ved landskamper skulle begrenses til 70 000._NEWLINE_Mellom 1992 og 1995 ble stadionet ombygd og modernisert i stor grad, slik at det n\xc3\xa5 er et moderne stadionanlegg som er tilpasset alle sikkerhetsregler som i dag gjelder for slike anlegg.\n_START_SECTION_\nN\xc3\xa5v\xc3\xa6rende bruk av stadionet\n_START_PARAGRAPH_\nMurrayfield Stadium brukes til de fleste av Skottlands landskamper i rugby union. To kamper under VM i rugby union i 2007 ble spilt p\xc3\xa5 banen. Stadionet blir ofte brukt til konserter. I Mesterligaen 2006/2007 spilte fotballklubben Heart of Midlothian sine Mesterliga-kamper p\xc3\xa5 Murrayfield, da dere egen stadion Tynecastle Stadium, mindre bane var for liten i henhold til UEFAs krav.._NEWLINE_Etter at Celtic vant Scottish Premiership 2013\xe2\x80\x932014, spilte laget andre og tredje kvalifiseringsrunde til Mesterligaen 2014/2015 p\xc3\xa5 Murrayfield da Samveldelekene i 2014 vil ha sin \xc3\xa5pningsseremoni p\xc3\xa5 deres hjemmebane Celtic Park. 22. juli 2014 vant Celtic 4-0 mot islandske Knattspyrnuf\xc3\xa9lag Reykjav\xc3\xadkur i andre kvalifiseringsrunde, og 6. august spilte laget tredje kvalifiseringsrunde mot polske Legia Warszawa, en kamp Celtic ble tilkjent 3-0 seier da Legia brukte en ikke-spillebrettet spiller.'